Η Σχολή των Ιωαννίνων

Έργα φοιτητών του Εργαστηρίου Χαρακτικής της Σχολής Καλών Τεχνών του Πανεπιστημίου Ιωαννίνων

Εγκαίνια: Παρασκευή 14 Φεβρουαρίου, 18:00 - 21:00

Διάρκεια: 14 Φεβρουαρίου - 15 Μαρτίου 2025

Το Ίδρυμα «Η *άλλη* Αρκαδία» και το Εργαστήριο Χαρακτικής της Σχολής Καλών Τεχνών του Πανεπιστημίου Ιωαννίνων παρουσιάζουν στο χώρο «16 Φωκίωνος Νέγρη» από τις 14 Φεβρουαρίου έως τις 15 Μαρτίου 2025, την έκθεση «Η Σχολή των Ιωαννίνων», σε επιμέλεια του ζωγράφου και επίκουρου καθηγητή του τμήματος Εικαστικών Τεχνών και Επιστημών της Τέχνης του Πανεπιστημίου Ιωαννίνων, Κωνσταντίνου Παπαμιχαλόπουλου. Η έκθεση τελεί υπό την αιγίδα του Πανεπιστημίου Ιωαννίνων, στο πλαίσιο των εορτασμών για τα 60 χρόνια από την ίδρυσή του.

Το Ίδρυμα «Η *άλλη* Αρκαδία», στοχεύοντας στην υποστήριξη των νέων δημιουργών και στην ενίσχυση της προβολής του έργου τους στην εικαστική σκηνή της Αθήνας, προσκαλεί για δεύτερη φορά το Εργαστήριο Χαρακτικής της Σχολής Καλών Τεχνών του Πανεπιστημίου Ιωαννίνων στο χώρο «16 Φωκίωνος Νέγρη». Η «Σχολή των Ιωαννίνων» συγκεντρώνει πάνω από εικοσιπέντε έργα σπουδαστών του εργαστηρίου, τα οποία αναδεικνύουν τις ποικίλες εκφραστικές δυνατότητες της χαρακτικής ως σύγχρονης καλλιτεχνικής έκφρασης. Χρησιμοποιώντας μια μεγάλη ποικιλία τεχνικών – από την ξυλογραφία μέχρι τη χαλκογραφία – καθώς και την ένταξη των χαρακτικών τεχνικών στη δημιουργία ζωγραφικών έργων, η έκθεση αποκαλύπτει τη δημιουργική ποικιλία και την τεχνική αρτιότητα της χαρακτικής.

Όπως αναφέρει ο Κωνσταντίνος Παπαμιχαλόπουλος στο κείμενο της έντυπης έκδοσης που συνοδεύει την έκθεση: «Η χαρακτική, ξεπερνώντας τη στενή έννοια της αναπαραγωγής αντιτύπων, παρουσιάζεται εδώ ως μια βαθύτερη διαδικασία που αναδεικνύει τη σημασία του σχεδίου, της τεχνικής αρτιότητας και του metier, της «κουζίνας» των υλικών και των τεχνικών, στην καλλιτεχνική πράξη {...}. Η Σχολή Καλών Τεχνών του Πανεπιστημίου Ιωαννίνων, με τη στήριξη της Περιφέρειας Ηπείρου και του Δήμου Ιωαννιτών, προσβλέπει στη συνέχιση αυτής της δημιουργικής πορείας, γεφυρώνοντας το παρελθόν με το μέλλον της χαρακτικής.»

Στο πλαίσιο της έκθεσης θα πραγματοποιηθούν δύο ξεναγήσεις από τον Κωνσταντίνο Παπαμιχαλόπουλο, το Σάββατο 22 Φεβρουαρίου και το Σάββατο 15 Μαρτίου, στις 12:30. Επιπλέον, το Σάββατο 15 Φεβρουαρίου διοργανώνεται ένα ξεχωριστό workshop για παιδιά ηλικίας 10-12 ετών με τίτλο «Εξερευνώντας την Πόλη και τη Φύση με τη Χαρακτική». Το workshop θα καθοδηγήσουν οι φοιτητές της Σχολής Καλών Τεχνών του Πανεπιστημίου Ιωαννίνων: Μαρίνα Παππά, Ξένια Γιαννουλάτου και Γιάννης Καραγιαννόπουλος.

**Συμμετέχουν:** Ιωσηφίνα Αργυρού, Ευάγγελος Βούλγαρης, Δανάη Γιαννοπούλου, Ξένια Γιαννουλάτου, Κωνσταντίνος Γκίκας, Χρυσοβαλάντω Γρηγοριάδου, Αφροδίτη Γρηγορίου, Φωτεινή Διαμαντοπούλου, Λουκάς Θεοχάρους, Ιωάννης Καραγιαννόπουλος, Χριστίνα Κουσίδου, Αντώνιος Κουφαλέξης, Άννα Μήτση, Φιλοθέη Μπίντα, Μαρίνα Παππά, Σοφία Παππά, Βασιλική Σιαταρά, Φώτης Ρένος Σίνος, Αναστασία Σκατζή, Μαρία Σπανάκη, Ματίνα Τασατζή, Ναυσικά Τσιαρτσιώνη

**ΠΑΡΑΛΛΗΛΟ ΠΡΟΓΡΑΜΜΑ**

**Σάββατο 15 Φεβρουαρίου**

**Εξερευνώντας την πόλη και την φύση με την χαρακτική**

**Εργαστήριο Χαρακτικής για παιδιά 10- 12 ετών**

Στο πλαίσιο της έκθεσης «Η Σχολή των Ιωαννίνων» διοργανώνεται ένα ξεχωριστό workshop για παιδιά ηλικίας 10-12 ετών με τίτλο «Εξερευνώντας την Πόλη και τη Φύση με τη Χαρακτική». Οι συμμετέχοντες θα μάθουν τη συναρπαστική τεχνική της υψιτυπίας, δουλεύοντας με λαστιχένια πλακάκια, και θα εμπνευστούν από δύο θεματικές: «Ανάμεσα σε ρίζες, φύλλα και άνθη» και «Το αποτύπωμα της πόλης». Τα έργα τους θα συνδυάσουν την ομορφιά της φύσης με το δυναμισμό του αστικού τοπίου, δημιουργώντας έναν φανταστικό κόσμο όπου αυτά συνυπάρχουν.

Το workshop θα καθοδηγήσουν οι φοιτητές της Σχολής Καλών Τεχνών του Πανεπιστημίου Ιωαννίνων, κ.κ. Μαρίνα Παππά, Ξενία Γιαννουλάτου και Γιάννης Καραγιαννόπουλος, προσφέροντας στα παιδιά μια μοναδική ευκαιρία να εξερευνήσουν τη χαρακτική μέσα από δημιουργία και φαντασία.

Περιορισμένες θέσεις. Δηλώσεις συμμετοχής στο info@felioscollection έως 10/02

Ελεύθερη είσοδος.

Τα υλικά παρέχονται δωρεάν.

**Σάββατο 22 Φεβρουαρίου, 12:30**

Ξενάγηση στην έκθεση με τον Κωνσταντίνο Παπαμιχαλόπουλο.

**Σάββατο 15 Μαρτίου, 12:30**

Ξενάγηση στην έκθεση με τον Κωνσταντίνο Παπαμιχαλόπουλο.

**Διεύθυνση**

16 Φωκίωνος Νέγρη

11257 Αθήνα

210-8824681

**Ωράριο λειτουργίας**

Τετάρτη - Παρασκευή 16:00-20:00

Σάββατο 12:00 - 17:00

*Ελεύθερη είσοδος*

**Συντελεστές**

**Διοργάνωση**

Ίδρυμα Η άλλη Αρκαδία

Εργαστήριο Χαρακτικής της Σχολής Καλών Τεχνών του Πανεπιστημίου Ιωαννίνων

**Επιμέλεια**

Δρ. Κωνσταντίνος Παπαμιχαλόπουλος

**Συντονισμός**

Δώρα Βασιλάκου (για το Ιδρυμα Η *άλλη* Αρκαδία)

Ευάγγελος Βούλγαρης, Κωνσταντίνος Γκίκας (για το Εργαστήριο Χαρακτικής)

**Γραφιστικός σχεδιασμός έκθεσης και εντύπου**

Μαρία Βεϊοπούλου

**Μεταφράσεις**

Δάφνη Καψάλη

**Εκτύπωση**

Κωστόπουλος

**Γραφιστικές εφαρμογές**

Νίκος Πασχαλίδης

Με την υποστήριξη του Ιδρύματος Η *άλλη* Αρκαδία

Υπό την αιγίδα του Πανεπιστημίου Ιωαννίνων